# data[].attributes.attachment_link.readable_text
Jos kesäherkut ovat kerryttäneet kannettavaksesi muutaman lisäkilon, joista sinun pitäisi päästä eroon esimerkiksi tärkeää juhlatilaisuutta varten, voi apu löytyä neljä päivää kestävästä retrodieetistä.

Tämä neljän päivän dieetti tunnetaan klassisesti lentoemännän dieettinä, sillä se on kehitetty Amerikassa aikoina, jolloin lentoemännillä oli tietyt painorajoitukset. Dieettiohje levisi sen syntymän jälkeen nopeasti naisten keskuudessa ja se tunnetaan edelleen.

Dieetti sopii esimerkiksi varsinaisen laihdutuksen alussa tai taantumisvaiheessa painonpudotuksen vauhdittajaksi tai nopeasti nousseen painon laskuun. Vakavampia ylipaino-ongelmia se ei ratkaise. Dieetti lupaa neljän kilon pudotusta neljässä päivässä, mutta kilojen kariseminen riippuu toki myös dieetin noudattajan iästä, nykyisestä pituudesta ja painostan sekä liikunnan määrästä.

Dieettiä noudattaessa on ehdottomasti muistettava, että sitä saa noudattaa vain neljä päivää, jonka jälkeen on pidettävä kuukauden tauko ennen dieetin uusimista. Lääkärin konsultointi dieetin käyttämisestä on suositeltavaa.

Aamupala on jokaisena päivänä samanlainen: Puolikas greippi sekä kahvia tai teetä ilman maitoa ja sokeria

Lounas: Paahdettu koko- tai jauhelihapihvi. Tomaattia ja vihreää salaattia, omena.

Päivällinen: 2 keitettyä kananmunaa, vihreitä papuja ja puolikas greippi.

Lounas: Yksi lampaankyljys, salaattia ja 1,5 desilitraa tomaattimehua.

Päivällinen: Kesäkurpitsaa ja kukkakaalia tuoreena tai höyrytettynä sekä vihreitä papuja. Jälkiruoaksi sokeroimatonta omenasosetta.

Lounas: Vihreää salaattia ja varsiselleriä, paahdettua broileria, omena.

Päivällinen: Jauhelihapihvi (noin 100 grammaa), tomaattimuhennosta, 1,5 desilitraa kuivatuista luumuista tehtyä mehua.

4. PÄIVÄ

Lounas: 2 kovaksi keitettyä kananmunaa ja vihreitä papuja, 1,5 desilitraa tomaattimehua.

Päivällinen: Paahdettu koko- tai jauhelihapihvi valmistettuna ilman rasvaa. Tomaattia, salaattia, 1,5 desilitraa ananasmehua.

Noudata näitä sääntöjä
1. Älä vaihda, korvaa tai poista mitään dieettiin kuuluvia ruokia.
Tämä on tärkein sääntö, jotta dieetin tehokkuus säilyisi. Joitain aineita voi kuitenkin dieetin puitteissa vaihtaa esimerkiksi allergian vuoksi. Tässä joitakin vaihtoehtoja.

Kasvikset: salaattia lukuunottamatta kasviksia voi vaihtaa keskenään, kunhan määrä pysyy samana. Annetun kasvisannoksen (ei kuitenkaan salaattia) voi korvata samalla määrällä artisokkaa, parsaa, ruusukaalia, keräkaalia, munakoisoa, hapankaalia, pinaattia tai naurista tuoreena, höyrytettynä tai keitettynä.

Kananmuna ja liha: 2 keitettyä munaa voi korvata 100 grammalla broileria tai 50 grammalla koko- tai jauhelihapihviä.

Kokolihapihvin tai lampaan voi korvata munilla, jauhelihapihvillä tai broilerilla. 1. ja 4. päivien pihvin kokoa ei ole rajoitettu, joten korvaavaa tuotettakin voi syödä kylläisyyteen saakka. Lampaankyljys korvataan 100 grammalla jauhelihaa, 150 grammalla broileria tai 3 kananmunalla.

Tomaatti: Salaatissa tomaatin voi korvata paprikalla tai keskikokoisella porkkanalla. Tomaattimuhennoksen voi korvata dieettiin kuuluvalla kasviksella. Tomaattimehun voi vaihtaa liha- tai kanaliemeen.

Hedelmät: Jos olet allerginen greipille tai omenalle, käytä vain toista. Hedelmäannoksen voi vaihtaa myös 3 pieneen aprikoosiin, puolikkaaseen pienestä cantaloupemelonista, keskikokoiseen nektariiniin tai persikkaan, pieneen appelsiiniin, runsaaseen desilitraan ananasta, 2 pieneen luumuun tai 2 desilitraan mansikoita.

Mehut: Sokeroimattoman ananasmehun voi korvata omenamehulla. Kuivatuista luumuista tehty mehu (esimerkiksi keittäen tai liuottaen tehty) on tärkeä ummetuksen estämiseksi.
2. Älä syö mitään aterioiden välillä 3. Älä käytä mitään alkoholijuomia 4. Juo dieetin aikana paljon vettä
Juo vettä vähintään 2 litraa päivässä, mutta ei liikaa kerralla. Vesi poistaa kuona-aineita kehosta ja hillitsee näläntunnetta.
5. Sokeroimatonta kahvia tai teetä saa juoda miten paljon haluaa, sokerittomia virvoitusjuomia vain 2 pientä pulloa päivässä. 6. Syö vihannekset raakana, höyrytettynä tai keitettynä. 7. Valmista liha uunissa paahtaen, poista etukäteen näkyvä rasva. 8. Käytä mausteina vain suolaa, pippuria ja sitruunamehua
Opettele ajattelemaan ruokaa vain polttoaineena.
9. Syö itsesi kylläiseksi, mutta ole kohtuullinen
Joidenkin ruokien määrissä ei ole rajoituksia, joten niitä voi syödä niin paljon kuin haluaa. Lopeta syöminen kuitenkin heti, kun vatsa tuntuu täydeltä.
10. Älä jatka dieettiä neljää päivää kauempaa
Palaa normaaliin ruokavalioosi tai hitaampaan dieettiin.

Lähde: Margaret Danbrot: Neljän päivän ihmedieetti

# data[].attributes.attachment_link.title
Karista kesäkilot vain neljässä päivässä

# data[].attributes.attachment_link.description
Jos kesäherkut ovat kerryttäneet kannettavaksesi muutaman lisäkilon, joista sinun pitäisi päästä eroon esimerkiksi tärkeää juhlatilaisuutta varten, voi apu löytyä neljä päivää kestävästä retrodieetistä. Tämä neljän päivän dieetti tunnetaan klassisesti lentoemännän dieettinä, sillä se on kehitetty Amerikassa aikoina, jolloin lentoemännillä oli tietyt painorajoitukset. Dieettiohje levisi sen syntymän jälkeen nopeasti naisten keskuudessa ja se tunnetaan edelleen.

# data[].attributes.attachment_link.readable_text
Vaihdoitko aamupuuron munakkaaseen, ja energia lopahtaa jo ennen lounasta? Jotkut porskuttavat vaivatta niukoilla hiilihydraateilla, mutta moni huomaa ikävän sivuvaikutuksen: energiaa ei riitä, ei etenkään liikkumiseen.

# data[].attributes.attachment_link.title
Hiilihydraattien välttely on usein turhaa, sillä kehon voi totuttaa käyttämään niitä tehokkaammin, sanoo ravitsemusterapeutti ja antaa kolme vinkkiä

# data[].attributes.attachment_link.description
Vaihdoitko aamupuuron munakkaaseen, ja energia lopahtaa jo ennen lounasta? Jotkut porskuttavat vaivatta niukoilla hiilihydraateilla, mutta moni huomaa ikävän sivuvaikutuksen: energiaa ei riitä, ei etenkään liikkumiseen.

# data[].attributes.attachment_link.readable_text
5:2-paasto lupaa laihduttaa pysyvästi ja nopeasti. Mihin hittidieetti perustuu?
5:2-dieetillä syömisiä rajoitetaan kahtena päivänä viikossa, esimerkiksi maanantaisin ja torstaisin. Muuten eletään kuten ennen. Paastopäivinä naiset saavat syödä 500, miehet 600 kaloria. Viikon kalorimäärä vähenee niin paljon, että paino putoaa tehokkaasti. Silti iso osa pudotetusta painosta on rasvaa.

Dieetin isänä pidetään brittitoimittajaa ja lääkäriä Michael Mosleya, joka testasi 5:2-paastoa. Hän julkaisi kokemuksistaan kirjan Syö, paastoa ja elä pidempään sekä samannimisen tv-dokumentin. Mosley sai mielenkiintoisia tuloksia: 55-vuotias, lievästi ylipainoinen Mosley pudotti kevytpaastolla yli 9 kiloa ja sai kohonneet sokeriarvonsa normaaleiksi.
Eikö paastopäivän jälkeen iske vain kamala mässäilyhimo?
Ei, vakuuttavat paastoa kokeilleet.

- Ensimmäisten paastopäivien iltana olo oli kieltämättä vähän hutera ja ajattelin vain aamua, jolloin saisin taas syödä. Yllättäen aamulla kiljuva nälkä olikin poisssa, ja pärjäsin kahvikupilla lounaaseen asti, paastoa kokeillut Mari, 37, kertoo.

Viitenä päivänä viikossa itseltään ei tarvitse kieltää mitään. Sallittuja ovat sellaisetkin hiilaripommit kuin pizza ja ranskanperunat. Kevytpaaston etu kuitenkin on, että syömistään tulee miettineeksi, mikä innostaa lopettamaan tapapopsimisen.

Michael Mosley pystyi jättämään turhan napostelun, kun oppi tunnistamaan, milloin on oikeasti nälkäinen. Ravitsemusfysiologian professori Riitta Korpela patistaa silti olemaan tarkkana, ettei kaloreita tule heti ahmittua takaisin.

- Jos normaalina päivinä syö liikaa, verensokeri nousee hyvin korkealle ja laskee sitten taas hyvin alas. Elimistö luulee, että on nälänhätä. Näin aineenvaihdunta ja aivojen nälkä-kylläisyyskeskuksen toiminta voivat häiriintyä.
Miten paastorumbaa jaksaa?
- Kaloreiden kyttääminen kyllä ärsyttää välillä. Hankalaakin se oli varsinkin alussa, vaikka netistä löytyy hyviä laskureita, paastoon hurahtanut Mari myöntää.

Britit tekivät kokeen: Yli sata ylipainoista naista jaettiin kahteen ryhmään. Toiset saivat niukasti kaloreita joka päivä, toiset elivät 5:2-mallin mukaan. Puolessa vuodessa molemmat ryhmät laihtuivat yhtä paljon.

Yllättävää oli, että 5:2-laihduttajista ylivoimaisesti suurin osa halusi jatkaa dieettiään edelleen. Niillä, jotka söivät joka päivä vähemmän, motivaatio oli paljon huonompi. Lihavuustutkija Kirsi Pietiläinen epäilee, että syynä on tahdonvoima.

- Kun tietää saavansa taas seuraavana päivänä syödäkseen, on helpompi jatkaa.
Saanko todella lisää elinvuosia?
5:2-paastoaja säästyy joiltain pitkän paaston haitoilta, kuten lihasten kuihtumiselta. Tutkimuksissa on myös havaittu, että syövälle altistava ja vanhenemista vauhdittava IGF-kasvuhormoni on vähentynyt kevytpaaston avulla. Paasto on parantanut myös rasva-arvoja ja insuliiniherkkyyttä.

Riitta Korpelan mielestä teho perustuu yksinkertaisesti siihen, että paastolla syödään aiempaa vähemmän.

- Rasva-arvot paranevat, jos syödään vähemmän kovia rasvoja sisältäviä ruokia ja juodaan vähemmän alkoholia. Insuliiniherkkyys helpottaa, koska rasvakudos vähenee. Hyödyn huomaavat ne, joiden ruokavaliossa on aiemmin ollut paljon nopeita hiilihydraatteja eli sokereita ja valkoista viljaa.

Korpela muistuttaa, että suurin osa paastotutkimuksista on varsin tuoreita. Tarvitaan lisää ihmiskokeita ja pitkän ajan tutkimusta.
Voiko kituuttelusta saada keripukin?
Parin paastopäivän ei pitäisi aiheuttaa puutoksia, jos syö muuten terveellisesti proteiineja, kasviksia ja hyviä rasvoja. Ravintolisiä ei tarvita, ellei lääkäri ole niitä määrännyt.
Luolamieskin paastosi, eikö se ole tervettä nykyäänkin?
Geenimme ovat pitkälti peräisin ajalta, jolloin elämässä vuorottelivat nälkä ja yltäkylläisyys, kun riistaa ei ollut aina saatavilla. Kevytpaastoajat uskovat, että nälkä on ihmiselle hyväksi.

Kirsi Pietiläinen suhtautuu väitteeseen varauksella. Pieni nälkä toki tekee välillä hyvää ja laittaa rasvasolut liikkeelle. Se ei silti tarkoita, että pitäisi heittäytyä luolamiehen tavoille.

- Paasto oli jo tuolloin ihmiselle poikkeus, tai välttämättömyys, jota oli pakko sietää.

Samoilla linjoilla on Riitta Korpela. Ihmisen ruuansulatus ei hänen mielestään tarvitse lepotaukoja.

- Elimistöllä on vuorokausirytmi, jota ei ole syytä järkyttää. Energiaa pitäisi saada silloin, kun sitä tarvitaan, eli päivän aikana. Muuten elimistö menee hämilleen hormonitoimintaa ja sokeriaineenvaihduntaa myöten, Korpela huomauttaa.
Kenelle 5:2-dieetti sopii?
On pitkä liuta ihmisiä, joille se ei sovi: lapsille, perussairaille, raskaana oleville, vanhuksille. Nuorten tyttöjen herkkä hormonitoiminta voi sotkeentua kevytpaastolla ja monien lääkkeiden teho heikentyä. Myös pääkopan pitää olla terve, jos ryhtyy kevytpaastolle.

- 5:2-paasto opettaa mustavalkoista ajattelua: on kielletyt ja sallitut ruuat. Syömishäiriöinenhän tekee juuri näin: kiusaa itseään joka päivä ajatuksilla ja kielloilla. Se voi johtaa vinoutuneeseen ajatteluun, Kirsi Pietiläinen huomauttaa.
Päästään terve voi siis huoletta paastota?
Jos henkisesti ja fyysisesti terve, lievästi ylipainoinen aikuinen haluaa kevytpaastota, ei siitä Riitta Korpelan mukaan pitäisi olla haittaa. Ainakaan, jos kuuri kestää vain pari, kolme kuukautta.

- Paasto voi olla lyhytaikainen sysäys laihdutukselle. Huonoa ruokavaliota voi jonkin verran keventää paastolla. On aina hyväksi vähentää epäterveellisen ruuan määrä, teki sen millä keinolla hyvänsä.

Paastopäivän ruokavalio

1. Jaa päivän 500-600 kaloria 1-3 aterialle.
2. Vältä paastopäivinä hiilareita ja suosi proteiineja.
3. Syö kananmunaa, maitotuotteita, vähärasvaista lihaa ja kasviksia.
4. Ruokajuomiksi käyvät musta kahvi, vihreä tee ja vesi.

Pätkäpaaston versiot
24 tunnin paasto
Paastoa kokonainen vuorokausi esimerkiksi 1-2 kertaa viikossa.
16 tunnin paasto
Syö kaikki ruoka 8 tunnin aikana päivällä ja paastoa loppuaika vuorokaudesta.
Vuoropäiväpaasto
Syö joka toinen päivä normaalisti ja rajoita kalorinsaantia joka toinen päivä.

Kokemuksia osaviikkopaastosta

"Päivisin paasto vielä sujui helposti, mutta iltaisin taistelutahto punnittiin. Homma helpottuu, kun syömiset suunnittelee. Jos olin päättänyt syödä aamulla kananmunan, päivällä pienen salaatin ja illalla tomaattikeiton, pysyin suunnitelmassa. Jo kuukaudessa paino putosi parisen kiloa, vatsanseutu hoikistui ja kolesteroliarvoni paranivat huimasti." Jonna, 37

"Ei tämä mikään ihmedieetti ole vaan pelkkää matematiikkaa: viikossa tulee syötyä vähemmän kaloreita. Ruokatietous lisääntyy, ja syömiseensä alkaa ylipäätänsä kiinnittää enemmän huomiota. Olen löytänyt kasvikset uudella tavalla. Paastopäivinä olen pystynyt urheilemaankin: kaksi tuntia tennistä meni hyvin." Saku, 37

"Ensi kertaa elämässäni olen alkanut katsoa, mitä suuhuni laitan. Ennen vedin surutta pullaa ja muuta höttöä päivittäin. Jo parin paastopäivän jälkeen olo oli tuntuvasti kevyempi, mikä innosti jatkamaan. Kahtena päivänä nälkää sietää yllättävän helposti eikä muinakaan päivinä tee enää mieli ahmia." Mari, 37

Lue myös:
Näin toimii 5:2-dieetti - kaksi naista kokeili kuukauden Katso herkulliset 5:2-dieetin reseptit 5:2-dieetillä ei tarvitse kärvistellä - katso kahdeksan herkullista reseptiä Kiinnostaako 5:2 -dieetti? Kokeile myös näitä pätkäpaastoja Kauko Röyhkä laihtui 12 kiloa 5:2-dieetillä: "Urpokin voi viedä paaston läpi"

# data[].attributes.attachment_link.description
5:2-paasto lupaa laihduttaa pysyvästi ja nopeasti. Mihin hittidieetti perustuu? 5:2-dieetillä syömisiä rajoitetaan kahtena päivänä viikossa, esimerkiksi maanantaisin ja torstaisin. Muuten eletään kuten ennen. Paastopäivinä naiset saavat syödä 500, miehet 600 kaloria. Viikon kalorimäärä vähenee niin paljon, että paino putoaa tehokkaasti. Silti iso osa pudotetusta painosta on rasvaa.

# data[].attributes.attachment_link.readable_text
Yhdysvalloissa lukuisat julkkikset ovat innostuneet aineenvaihdunnan kiihdyttämiseen ja rasvanpolttoon keskittyneestä dieetistä. Orjallisen kaloreidenlaskennan sijaan dieetissä kiihdytetään kehon aineenvaihduntaa säännöllisellä ruokailurytmillä.

Dieetin luojan Haylie Pomroyn oppien mukaan dieettiä noudattaessa pitäisi muistaa kolme asiaa: hiilihydraatit rauhoittavat kehoa, proteiini vapauttaa rasvasoluja ja hyviä rasvoja sisältävät ruoat auttavat rasvanpoltossa.

Haylie Pomroyn asiakkaisiin lukeutuvat monet Hollywood-tähdet, kuten
Jennifer Lopez, Reese Witherspoon, Cher ja Robert Downey Jr.

Dieettigurun viime vuonna julkaistusta The Fast Metabolism Diet -kirjasta on tullut Yhdysvalloissa jättihitti. Dieetti jakaa viikon kolmeen vaiheeseen, joissa keskitytään tankkaamaan ravinteita eri ruoka-aineista.

Dieettiä noudatetaan 28 päivän ajan ja sen väitetään karistavan jopa yhdeksän kiloa kuukaudessa. Dieetin juju on parin päivän välein vaihdettava ruokavalio, jonka pitäisi vilkastuttaa aineenvaihduntaa ja karistaa kilot.

Dieetti kehottaa syömään viisi ateriaa päivässä. Dieetissä aineenvaihdunta laitetaan liikkeelle jo heti aamulla ja päivän ensimmäinen ateria tulisi syödä heti puolen tunnin sisällä heräämisestä.

Liikunta tukee tehokasta painonpudotusta, mutta Pomroyn mukaan tarkoituksena ei ole huhkia kuntosalilla joka päivä, vaan jokaiseen dieettivaiheeseen kuuluvat omat suositellut liikuntamuotonsa.

Amerikkalainen, omaa suosittua Dr. Oz -televisiosarjaansa luotsaava lääkäri Mehmet Oz vannoo dieetin nimeen. Dr. Oz sanoo ihmisten painonpudotuksen yleensä tyssäävän siihen, että ruokaa syödään kaloreiden pelossa aivan liian vähän.

Uudessa hittidieetissä säännöllinen ateriarytmi on kaiken a ja o. Päivän aikana pitäisi muistaa syödä viisi ateriaa.

- Dieetin avulla keho saadaan polttamaan enemmän kaloreita kuin koskaan ennen, hän intoili helmikuussa esitetyssä ohjelmassa.
Ravintoasiantuntija Patrik Borg löytää Pomroyn dieetistä selkeästi toimivia osia, mutta suhtautuu varauksella aineenvaihdunnan kiihtymiseen eri ruoka-aineiden avulla.

- Kuulostaa siltä, että kakkos- ja kolmosvaihe ovat dieetin laihduttavia vaiheita, koska niissä syödään proteiinia ja kasviksia. Sehän on ihan selvää, että sillä ruokavaliolla laihtuu. Ensimmäisestä vaiheesta on varmasti hyötyä siinä mielessä, että se tuo ruokavalioon vaihtuvuutta ja tasoittaa loppuviikon vähäkalorisempia vaiheita, Borg arvioi.

Hän ei kuitenkaan usko aineenvaihdunnan kiihtyvän yksinomaan ruokavalion avulla.

- Tällaisissa dieeteissä vaikutus on aika tutkimaton. Kasvisten syklillä ja ravinnon proteiinipitoisuudella voi olla pieni aineenvaihduntaan vaikuttava efekti, mutta sen vaikutuksen voi mitata vain pidemmällä aikavälillä. Sanoisin, että se on maksimissaan kilon kuukaudessa. Jos joku laihtuu 9 kiloa kuukaudessa, niin isoin pudotus tulee siitä, että suurin osa viikosta on syöty perusterveellisesti.

Borg muistuttaa, että ruokavalion vaihtelevuus on tärkeää dieetissä kuin dieetissä. Vaihtelu pitää yllä mielenkiintoa ja antaa välillä hengähdystaukoa puurtamiseen.

- Sellainen vanhan liiton laihduttaminen, jossa syödään joka päivä 1200 kaloria ei ole hyvä. Kroppa ja pää lepäävät, kun ruokavaliossa on vaihtelua.

Näin dieetti toimii

Dieettiguru Haylie Pomroy jakaa aineenvaihduntaa kiihdyttävän dieettinsä kolmeen eri vaiheeseen ja antaa suosituksensa kunkin vaiheen ruokia varten. Pomroy listaa dieettikirjassaan kahvin, maito- ja soijatuotteiden, vehnän ja maissin olevan pannassa koko dieetin ajan.

Dieetin ensimmäinen vaihe kestää kaksi päivää ja ensimmäiset dieettipäivät keskittyvät hiilihydraattipitoisten ruokien nauttimiseen.

Ensimmäisten päivien hiilaritankkauksen tarkoituksena on vähentää loppuviikon mielihaluja. Päivän aikana tulisi nauttia runsaasti hiilihydraatteja ja proteiinia, mutta ei juurikaan rasvaa.

Hiilihydraattipitoista ruokaa saa nauttia pitkin päivää, kunhan hiilarit eivät tule vehnästä. Aamiaisella kehotetaan syömään esimerkiksi täysjyväpuuroa ja lounaalla kalkkunaa.

Hedelmiä ja vihanneksia sen sijaan tulisi nauttia molempina päivinä kahdella aterialla.

Liikuntaa ensimmäisessä vaiheessa suositellaan harrastamaan vain yhtenä päivänä. Pomroy suosittelee aerobista hikiliikuntaa, kuten lenkkeilyä tai tanssia.

Vaihe 2

Seuraavat kaksi päivää pyhitetään proteiinipitoiselle ruoalle, jonka olisi tarkoitus saada kehon rasvasolut ruokkimaan lihaksistoa.

Nyt hedelmät ja viljat ovat kiellettyjen listalla. Vihanneksia saa syödä jokaisella aterialla niin paljon kuin huvittaa. Dieetin toisessa vaiheessa tulisi syödä kolme proteiinipitoista, vähärasvaista ateriaa ja kaksi proteiinipitoista välipalaa. Kana ja kala ovat Pomroyn vinkkien mukaan hyviä proteiininlähteitä.

Proteiinipitoisen ruokavalion tueksi dieettiguru suosittelee kuntosalitreenejä, joissa hiki valuu ja lihakset joutuvat koetukselle.

Vaihe 3

Dieetin viimeisessä vaiheessa luvataan antaa läskille kyytiä. Dieetiiviikon kolmena viimeisenä päivänä syödään niin hiilihydraatteja kuin proteiinejakin, hyviä rasvoja unohtamatta.

Hyviä rasvoja voi nauttia välipalana vaikkapa pähkinöiden tai avokadojen muodossa. Pomroyn mukaan dieetin kolmannessa vaiheessa kehossa pitäisi näkyä jo tuloksia: vatsa on litteämpi ja selluliittikin on vähentynyt. Lopullisia tuloksia varten Pomfroy kehottaa kuitenkin noudattamaan dieettiä suositellut 28 päivää.

Kolmannessa vaiheessa liikuntamuotojen tulisi olla hyvin rentouttavia ja rauhallisia. Pomroy suosittelee joogaa, jonka pitäisi kiihdyttää kehon rasvanpolttoa.

Lähde:
Haylie Pomroy: The Fast Metabolism Diet (Harmony 2013)

Malliateriat

Vaihe 1

Aamiainen: Täysjyväviljasta valmistettua puuroa. Marjoja ja hedelmä.
Aamupäivän välipala: Hedelmä. Sallittuja hedelmiä ovat mm. aprikoosit, päärynät, viikunat, greipit, kiivit, appelsiinit, ananakset ja persikat.
Lounas: Lohifilee, vihanneksia, hedelmä ja viipale täysjyväleipää.
Iltapäivän välipala: Hedelmä.
Illallinen: Kanaa ja täysjyväriisiä sekä vihanneksia.

Aamiainen: Pinaattimunakas.
Aamupäivän välipala: Kanasalaatti.
Lounas: Lihamureke, vihanneksia ja salaatti.
Iltapäivän välipala: Tonnikalavoileipä.
Illallinen: Lohifileetä ja kukkakaalia.

Vaihe 3

Aamiainen: Täysjyväviljasta valmistettua puuroa, hedelmiä ja pähkinöitä.
Aamupäivän välipala: Hummusta ja kasviksia.
Lounas: Kalkkuna-wrap ja avokadoja.
Iltapäivän välipala: Pähkinöitä.
Illallinen: Katkarapusalaatti.

Lähde: Haylie Pomroy:
The Fast Metabolism Diet

# data[].attributes.attachment_link.title
Uusi Hollywood-tähtien hittidieetti lupaa jopa -9 kiloa kuukaudessa! Ota tästä ohjeet talteen

# data[].attributes.attachment_link.description
Yhdysvalloissa lukuisat julkkikset ovat innostuneet aineenvaihdunnan kiihdyttämiseen ja rasvanpolttoon keskittyneestä dieetistä. Orjallisen kaloreidenlaskennan sijaan dieetissä kiihdytetään kehon aineenvaihduntaa säännöllisellä ruokailurytmillä. Dieetin luojan Haylie Pomroyn oppien mukaan dieettiä noudattaessa pitäisi muistaa kolme asiaa: hiilihydraatit rauhoittavat kehoa, proteiini vapauttaa rasvasoluja ja hyviä rasvoja sisältävät ruoat auttavat rasvanpoltossa.

# data[].attributes.attachment_link.readable_text
Kun puhutaan painonpudottamisesta, rasvanpoltosta ja kiinteytymisestä, on avainasemassa ruokavalio.

Oletkin varmasti kuullut, että laihduttamisessa 70% tehdään keittiön puolella ja loput 30% treenillä? Tässä on vissi perä, eli jos rasvaa halutaan polttaa tai karistella kiloja, kannattaa ryhtiliike tehdä myös keittiön puolella. Ruokatsekkaus ei kuitenkaan tarkoita sitä, että loppuelämä pitäisi elää pelkällä kanalla ja parsakaalilla, vaan pieniä arjen valintoja, joilla saadaan isoja tuloksia aikaiseksi. Ravintoasioiden ei tarvitse olla rakettitiedettä, yksinkertaisuus kunniaan ja turha hifistely jonkkaan.

Blogiani pidempään seuranneet tietävät, että itsekin elelen rennon letkeellä otteella, mutta kuitenkin terveellisesti. Mitä tämä sitten tarkoittaa?

No sitä, että pääsääntöisesti syön hyvin, terveellisesti, omat ruoat kokkaillen ja välttäen eineksiä. Joskus kuitenkin herkuttelen karkeilla, pizzalla tai vaikkapa hampurilaisilla. Tiedän, etteivät nämä tue fyysistä hyvinvointiani, mutta joskus pitää vaan nautiskella, ja ainakin itselle tällaiset herkkuhetket ovat silloin tällöin paikallaan.

Jos mietitään terveellistä ruokavaliota ja mitä siitä pitäisi löytyä, ainakin seuraavat asiat olisi hyvä pitää mielessä:

säännölliset ruoka-ajat, jottei verensokeri heittele turhaan: ruokailu esim. 3-4 h välein, tai itsellesi sopivaan tahtiin (voi olla 2-3h tai 4-5h)

jokaisella aterialla proteiinia

riittävä hyvien rasvojen saanti (pähkinät, oliiviöljy, avocado)

runsaasti kasviksia

sokerin pito minimissä

riittävä vedenjuonti, yleensä naisille 2-3l/vrk hyvä

riittävä ruoan määrä yleensäkin

valkoisen höttöleivän ja muiden höttöhiilareiden välttäminen: suosi täysjyvää

Suosi/vältä:

suosi tomaattikastikkeita kerma- tai juustokastikkeiden sijaan

vältä salaattikastikkeita: oliiviöljy ja balsamico loistava combo

vältä piilosokereita, eli tsekkaa aina hiilihydraattien määrä, ja tarkemmin "joista sokereita" -kohta

vältä sokeria

suosi luonnollista, terveellistä ruokaa, vältä ravintoköyhiä eineksiä (onneksi valmisruoistakin löytyy nykypäivänä jo hyviäkin vaihtoehtoja!)

Kannattaa kuitenkin keskittyä niihin asioihin, mitä kannattaa syödä, ei niin mitä EI SAA syödä. Ruokavaliossa tulisi siis miettiä mitä kaikkea ruokavalioon SAA ja kannattaa laittaa, mitä kannattaisi suosia ja mitkä ovat ne terveellisemmät valinnat. Kieltoja luomalla saatat vain sabotoida terveellisten elämäntapojen opettelun pitkässä juoksussa.

Ole skarppina

Tilaat ravintolassa kana caesar-salaattia, ja luulet syöväsi hyvin kevyesti. Parmesanjuusto ja kastike voi helposti lisätä aterian kalorit lähemmäs tuhatta kaloria, joten salaattikastikkeiden kanssa kannattaa olla varovainen. Sama juttu pastojen kanssa: suosi aina tomaattipohjaista kastiketta, koska kerma- tai juustokastikkeet voivat nostaa energiamäärän pilviin!

Terveellinen ruoka voi kuitenkin olla maukasta, eikä siitä tarvitse tehdä kuivaa tai mautonta. Opettele käyttämään mausteita, uskalla kokeilla, voit yllättyä positiivisesti.

Rasvanpolttoa tukeva ruokavalio

Ruokamäärät aktiivisuutesi ja painosi mukaan ja eläinproteiinit pystyt hyvin korvaamaan kasviproteiinilla halutessasi!

Aamupala:

Munakas kasviksilla, muutama pähkinä, kauraleipä tai jos urheilet paljon, lisää annos kaurapuuroa. Mahdollisesti viherjuoma.

Lounas:

Lohifilee, runsaasti kasviksia ja salaattia, (pieni) kämmenellinen riisiä tai bataattia (hiilihydraattia aktiivisuuden mukaan).

Välipala:

Kalkkunafilettä pieni pala, banaani ja pieni kourallinen pähkinöitä tai esimerkiksi itse tehty smoothie marjoista, banaanista ja (hera)proteiinista.

Päivällinen:

Naudan paistijauhelihaa tai esimerkiksi tofua, wokkivihanneksia ja riisiä.

Iltapala:

Annos kaurapuuroa (oman kulutuksen mukaan) kananmunalla, päälle marjoja sekä esim. pähkinöitä tai siemeniä. Yksi tapa lisätä puuron proteiinipitoisuutta on tehdä siihen marjakastike, johon tulee hera- tai riisiproteiinia, tai laittaa valkuaisia tai proteiinijauhetta sekaan.

Hiilihydraatteja ei kannata pelätä, mutta niiden määrä kannattaa suhteuttaa treeniin. Eli jos treenaat paljon, voi hiilareita syödä aika runsaastikin. Jos taas liikut erittäin vähän, voit vähän nipistää myös hiilarin määrässä. Hiilihydraatit kannattaa sijoittaa treenin ympärille.

Kun ruokapuoli on 80% kunnossa, voi loput 20% ottaa vähän iisimmin. 80/20 säännöllä tarkoitetaankin juuri tätä. Eli paljon tavallista, normaalia, itse tehtyä ruokaa niin silloin tällöin pystyy vähän herkuttelemaankin 🙂

Terveellinen ruokavalio yhdistettynä runsaaseen arkiaktiivisuuteen & treeneihin 2-3 kertaa viikossa tuo varmasti tuloksia painonpudotuksessa ja rasvanpoltossa, ja parannat varmasti energia- ja voimatasojasi, jaksat paremmin, nukut sikeämmin, kiinteytät kroppaasi ja saat kehostasi kokonaisvaltaisesti toimintakykyisemmän.

Jos kaipaat lisävinkkejä fiksujen ateriakokonaisuuksien rakentamiseen oman kulutuksesi ja tavoitteiden mukaisesti, lähde mukaan Raikas ravintovalmennukseen verkossa toteutettuna. Valmennuksessa saat itsellesi pysyvään käyttöön jäävän 150 ruoan e-reseptikirjan ja 90 sivuisen ravinto-oppaan täynnä erinomaisia ja toimivia ohjeita ruokavalion rakentamiseen juuri sinulle sopivaksi. Raikas ravintovalmennus on viimeinen ravintovalmennus, jota tarvitset ja toimii selviytymisoppaanasi ravintoviidakon keskellä. Valmennus starttaa 9.9.2019.

Raikas ravintovalmennuksesta löytyy myös ohjeistukset vegaaniseen tai kasvispainotteiseen ruokavalioon.

Lue myös:

# data[].attributes.attachment_link.description
Kun puhutaan painonpudottamisesta, rasvanpoltosta ja kiinteytymisestä, on avainasemassa ruokavalio. Oletkin varmasti kuullut, että laihduttamisessa 70% tehdään keittiön puolella ja loput 30% treenillä? Tässä on vissi perä, eli jos rasvaa halutaan polttaa tai karistella kiloja, kannattaa ryhtiliike tehdä myös keittiön puolella.

# data[].attributes.body
https://yle.fi/uutiset/3-11049451

# data[].attributes.attachment_link.description
Syö, paastoa ja elä pidempään!Syö normaalisti 5 päivänä ja noudata paastodieettiä 2 päivänä viikossa. Paastopäivinä naiset keventävät 500 ja miehet 600 kilokaloriin päivässä. Tieteellinen näyttö on vakuuttava: vähentämällä kalorimäärää voit paremmin, elät terveempänä pidempään ja laihdut. 5:2-dieetti perustuu paastoamisen elämää pidentävään ja kolesteroliarvoja alentavaan voimaan. Se sopii kaikenikäisille myös pitkäaikaiseen elämäntapamuutokseen.

# data[].attributes.body
https://yle.fi/uutiset/3-11041662

# data[].attributes.body
https://www.kaleva.fi/juttutupa/oma-elama/hiilihydraatti-laihdutus-tehoaa/319995

# data[].attributes.attachment_link.readable_text
Maailman arvostetuimpiin tutkijoihin lukeutuvat Frank Hu ja Ronald Krauss kolleegoineen ovat julkaisseet The American Journal of Clinical Nutrition -tiedelehdessä meta-analyysin eli eräänlaisen yhteenvedon 21 laadukkaasta tutkimuksesta, joissa on seurattu "kovan" eli tyydyttyneen rasvan sekä sydän- ja verisuonitautien yhteyttä. Yhteenvedon aineistossa oli mukana lähes 350 000 henkilöä ja 23 vuoden seuranta-aika.

Tämän erittäin laajan aineiston perusteella tyydyttyneen rasvan käytöllä ei ole ollut minkäänlaista yhteyttä sydän- ja verisuonitautien kehittymiseen. Eniten ja vähiten tyydyttynyttä rasvaa syöneet henkilöt sairastuivat näihin tauteihin yhtä usein. Henkilöiden ikä ja sukupuoli eivät vaikuttaneet tulokseen.

Hu ja Krauss kirjoittavatkin samassa lehdessä, että sydän- ja verisuonitautien torjunnassa pitäisi ruokavalion osalta painottaa käsiteltyjen hiilihydraattien syönnin vähentämistä ja ylipainon ehkäisyä.

Tutkimustulos vahvistaa myös viime vuonna julkaistun laajan tiedekatsauksen tuloksen. Katsauksessa kanadalainen tutkijaryhmä kävi järjestelmällisesti läpi kaikki väestönseurantatutkimukset ja satunnaistetut ruokavaliokokeet, joissa tutkittiin eri ruokien ja sepelvaltimotaudin yhteyttä. Kriteerit täyttäneitä tutkimuksia löytyi vuodesta 1950 lähtien yhteensä 189 kappaletta. Tutkijoiden mukaan tieteellinen näyttö tyydyttyneen rasvan yhteydestä sepelvaltimotautiin ei ole riittävää.

Tämä tuore tutkimusyhteenveto ei sovi valtion ravitsemuspolitiikkaan, ja kenties sen vuoksi Yleisradio ja merkittävimmät suomalaiset tiedotusvälineet ovat jättäneet sen uutisoimatta.

# data[].attributes.attachment_link.title
Hiilihydraatti laihdutus tehoaa! | Juttutupa | Kaleva.fi

# data[].attributes.attachment_link.description
Maailman arvostetuimpiin tutkijoihin lukeutuvat Frank Hu ja Ronald Krauss kolleegoineen ovat julkaisseet The American Journal of Clinical Nutrition -tiedelehdessä meta-analyysin eli eräänlaisen yhteenvedon 21 laadukkaasta tutkimuksesta, joissa on seurattu "kovan" eli tyydyttyneen rasvan sekä sydän- ja verisuonitautien yhteyttä. Yhteenvedon aineistossa oli mukana lähes 350 000 henkilöä ja 23 vuoden seuranta-aika.

# data[].attributes.body
https://www.mtvuutiset.fi/makuja/artikkeli/oletko-jo-testannut-hittidieettia-laihdut-todennakoisesti-pysyvasti-eika-tarvitse-jattaa-edes-hiilihydraatteja-ruokavaliosta/7593948#gs.ebzwc5

# data[].attributes.body
https://www.laihduttaminen.com/pikadieetti-nopea-dieetti-175